text: Københavner-flyet er i luften
  02 marts 2015 kl. 10.25
  Så er der atter rutefly fra Esbjerg til København. Mandag begyndte Jet Time at betjene ruten for det lokale fly-selskab Es-Air.
  Jet Time indsætter deres ATR-fly på ruten, som kan have 66 passagerer med af gangen.
  Jet Time er mest kendt for ferierejser sydpå og har specialiseret sig i at stille fly til rådighed til selskaber, der ikke nødvendigvis selv ejer fly. Jet time flyver også Billund- København for SAS.
  Es-Air flyver fire returflyvninger i hverdagene og en returflyvning om søndagen til København Lufthavn/Kastrup.
  Se formiddagsflyet lette fra Esbjerg - varighed 51 sekunder:
  Jeg var med på den første flyvning mellem Esbjerg - København #esbjerglufthavn #jettime #esbjerg… https://t.co/5s3OwWnssA
  
  
  